Държавен вестник, бр. 29, 2011 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  29
11. корупцията и тежки икономически 
престъпления;
12. престъпленията, свързани с произведе-
ния на изкуството и предмети с културна и 
историческа стойност; 
13. кражбите и други престъпления, свързани 
с моторни превозни средства; 
14. престъпленията срещу интелектуалната 
собственост;
15. компютърните престъпления.
(3) Договарящите страни също така си 
сътрудничат в областта на професионалното 
обучение на полицейски служители. 
(4) Сътрудничеството по това споразуме-
ние не обхваща разпоредбите за оказване на 
правна помощ по наказателни въпроси, което 
е в рамките на компетентността на органите 
на правосъдието.
Член 2
В рамките на сътрудничеството по това спо-
разумение договарящите страни по-специално:
1. обменят информация относно престъпни 
деяния, лица, заподозрени във или участва-
щи в извършването на престъпления, връзки 
между извършителите на престъпления, ор-
ганизирани престъпни групи и тяхната струк-
тура, типичното поведение на лица и групи, 
извършващи престъпни деяния, нарушения 
на наказателно-правните норми и взетите 
мерки, включително сведения за планирани 
терористични атаки, засягащи интересите на 
договарящите страни и терористични групи, 
чиито членове планират, извършват или са 
извършили престъпни деяния на територията 
на държавите на договарящите страни;
2. си сътрудничат в издирването на лица 
и вещи;
3. си сътрудничат в проследяването и из-
земването на приходите от престъпна дейност 
и средствата за финансиране на тероризма;
4. си сътрудничат в прилагането на мерки, 
взети на базата на програми за защита на 
свидетели и други лица, които във връзка с 
наказателното производство са изложени на 
опасност от посегателство на здравето или 
друга сериозна опасност;
5. си сътрудничат при прилагане на метода 
на контролирана доставка с цел разкриване 
на престъпление или установяване неговите 
извършители;
6. си предоставят взаимно персонално, 
техническо и организационно съдействие при 
предотвратяването и разкриването на престъпле-
ния и установяването на техните извършители;
7. обменят информация, свързана с органи-
зирането на големи спортни мероприятия, с 
цел опазване на обществения ред и сигурност;
8. при необходимост, организират работни 
срещи по конкретни случаи на престъпна 
дейност с цел провеждане на консултации, 
подготовка и координация на мерки; 
9. при необходимост позволяват, в съот-
ветствие с техните законодателства, присъст-
вието на полицейски служители на другата 
договаряща страна при провеждането на 
полицейско разследване на територията на 
своята държава; не се разрешава извърш-
ването на действия и мерки от полицейски 
служители на територията на държавата на 
другата договаряща страна;
10. обменят информация за резултатите 
от криминалистически и криминологични 
изследвания, за начините и методите за борба 
с престъпността, стратегиите за разследване и 
разкриване на престъпления, работни методи 
и средства;
11. обменят информация за методите и 
специфични нови форми на извършване на 
престъпленията, излизащи извън националните 
граници на договарящите страни;
12. си предоставят информация за предме-
ти, използвани като средства за извършване 
на престъпление или придобити в резултат 
на престъпна дейност, или образци от такива 
предмети;
13. в рамките на сътрудничеството в бор-
бата с незаконната миграция си предоставят 
информация за случаи и начини на преправяне 
и използване на преправени документи за пъ-
туване или документи за пребиваване, както и 
информация, необходима за борбата с трафика 
на хора и незаконната миграция;
14. обменят информация за нормативни 
актове, аналитични и концептуални материали 
и специализирана литература;
15. си сътрудничат в областта на първона-
чалното и последващото обучение и подготовка 
на полицейски служители, обменят експерти с 
цел повишаване на професионалната им подго-
товка и извършват обмяна на опит и взаимно 
се запознават с начините и методите на борба 
с престъпността.
Член 3
(1) Всяка договаряща страна може да раз-
полага в самолети, които са регистрирани в 
държавата на тази договаряща страна, свои 
въоръжени полицейски служители, чиято задача 
е да осигурят сигурността на борда на самолета 
(наричани по-нататък „въздушни шерифи“). 
Въздушните шерифи ще бъдат използвани в 
съответствие с Конвенцията от 7 декември 
1944 г. за Международната гражданска авиация 
и нейните анекси, по-специално Анекс 17 и 
документите за неговото прилагане, като съот-
ветно се зачитат правомощията на командира 
на самолета съгласно Токийската конвенция от 
14 септември 1963 г. за престъпления и някои 
други действия, извършвани на борда на са-
молета, и в съответствие с други приложими 
международноправни разпоредби, които са 
задължителни за договарящите страни.